S-ryhmän tiedotteen mukaan helsinkiläinen Kaaren Prisma on auki 24/7 maaliskuun alusta lähtien.

S-ryhmä kokeili jo joulun alla Kaaren Prismassa ympärivuorokautisia aukioloja. Nyt Kaaren Prisman on tarkoitus olla auki ympäri vuorokauden 3. maaliskuuta lähtien. LAURI OLANDER/KL

S-ryhmä kokeili jo joulun alla Kaaren Prismassa ympärivuorokautisia aukioloja. Nyt Kaaren Prisman on tarkoitus olla auki 3. maaliskuuta lähtien.

- Joulunajan asiakasmäärät ja myynti osoittivat, että 24/7-aukiololle oli tilaus ja tarve. Saimme valtavan hyvää palautetta asiakkailtamme. He myös toimittivat meille kirjallisesti kymmeniä ja suullisesti suoraan henkilökunnallemme lukuisia toivomuksia siitä, että palvelu pelaisi jatkossakin läpi yön, kertoo HOK-Elannon Prisma-ketjun johtaja Lassi Juntunen.

Prisma Kaaresta tulee nyt Suomen ensimmäinen ja toistaiseksi ainoa kellon ympäri palveleva hypermarket. Prisma Kaari on Suomen suurin ruokakauppa.

Se sijaitsee keskeisellä paikalla Kehä I:n ja Kolmostien risteyksessä. Viiden kilometrin säteellä asuu yli 200 000 helsinkiläistä.

S-ryhmän tiedotteen mukaan myös muut Prismat pidentävät aukioloja. HOK-Elannon Prismat ovat S-ryhmän mukaan jatkossa helmikuun 5. päivästä lähtien sunnuntaisin auki jo kello seitsemältä.